b"\n_START_ARTICLE_\nEncomi\n_START_SECTION_\nProemi\n_START_PARAGRAPH_\n\xc3\x89s habitual als genetl\xc3\xadacs, epitalamis i epicedis comen\xc3\xa7ar amb una presentaci\xc3\xb3 que pot incloure una invocatio, invocaci\xc3\xb3 a una o diverses divinitats perqu\xc3\xa8 acudeixin al ritu, sobretot als epitalamis, aix\xc3\xad com d'una propositio en la que l'orador s'excusa per prendre part.\n_START_SECTION_\nCap\xc3\xadtols encomi\xc3\xa0stics\n_START_PARAGRAPH_\nTot i que tot el text ha de lloar l'encomiat, com a nucli es fa un rep\xc3\xa0s biogr\xc3\xa0fic que inclou: la fam\xc3\xadlia, de la qual es lloa la noblesa, antiguitat, honor, virtuts\xe2\x80\xa6 del llinatge; naixement, del moment en qu\xc3\xa8 va n\xc3\xa9ixer es dir\xc3\xa0 si va passar quelcom extraordinari a la terra o al cel, si va passar conv\xc3\xa9 lloar els aspectes positius de l'estaci\xc3\xb3 en la que va n\xc3\xa9ixer; natura, a la dicotomia cos-\xc3\xa0nima, s'han de lloar els dos, ja que la bellesa \xc3\xa9s un reflex de les virtuts de l'altra; crian\xc3\xa7a, en la qual es destacar\xc3\xa0 el creixement de les virtuts de l'encomiat, com l'agudesa; educaci\xc3\xb3, es lloa la seva intel\xc2\xb7lig\xc3\xa8ncia i rapidesa en l'aprenentatge amb la que supera als seus iguals; activitats, acostuma a aprofitar-se per lloar la noblesa del personatge amb les accions que li corresponen: guerra i lletres; accions, per a conclu\xc3\xafr es tracten totes les proeses memorables que l'encomiat va realitzar._NEWLINE_Als textos que corresponguin s'afegeixen els t\xc3\xb2pics de la quantia de la seva fortuna, de les virtuts, bellesa, virtuts o proeses de l'esposa o del marit i finalment de la nombrosa i semblant descend\xc3\xa8ncia.\n_START_SECTION_\nPreg\xc3\xa0ria\n_START_PARAGRAPH_\nDesitjar felicitat, bona fortuna, \xc3\xa9s essencial als epitalamis i discursos de viatges, aix\xc3\xad com al basilik\xc3\xb2s logos. Aquesta sol anar dirigida al deu que s'hagi invocat."